Rikunarita-ORG/Wikinium huggingface dataset:
# മംഗോളിയൻ പീഠഭൂമി

|  |
| --- |
|  |
| മംഗോളിയൻ പീഠഭൂമി |
| Traditional Chinese | 蒙古高原 |
| Simplified Chinese | 蒙古高原 |
|

| Transcriptions |
| --- |
| Standard Mandarin |
| Hanyu Pinyin | Ménggǔ Gāoyuán |

 |
|  |

മദ്ധ്യ ഏഷ്യയിൽ 37°46′-53°08′ വടക്കേ അക്ഷാംശങ്ങൾക്കിടയിലും 87°40′-122°15′ കിഴക്കേ രേഖാംശങ്ങൾക്കിടയിലുമായി വ്യാപിച്ചുകിടക്കുന്ന ഒരു പീഠഭൂമിയാൺ\* **മംഗോളിയൻ പീഠഭൂമി** 3,200,000 ച. �കിലോ�ീ. (1,200,000 ച മൈ) വിസ്തീർണ്ണമുള്ള ഈ പീഠഭൂമി കിഴക്ക് ഹിങാൻ തെക്ക് യിൻ പടിഞ്ഞാറ് അൽടായി വടക്ക് സയാൻ ഖെന്റീ എന്നീ മലനിരകൾക്കിടയിലായി സ്ഥിതിചെയ്യുന്നു.
ഗോബി മരുഭൂമിയും വരണ്ട സ്റ്റെപ് പ്രദേശങ്ങളുമാൺ\* മംഗോളിയൻ പീഠഭൂമിയിൽ ഉൾക്കൊള്ളുന്നത്. സമുദ്രനിരപ്പിൽനിന്നും ആയിരം മുതൽ ആയിരത്തി അഞ്ഞൂറ് മീറ്റർ ഉയരത്തിൽ സ്ഥിതിചെയ്യുന്ന. ഈ പീഠഭൂമിയിലെ ഏറ്റവും താഴ്ന്ന സ്ഥലം ഹുലുൻബൂയിരും (Hulunbuir) ഏറ്റവും ഉയരം കൂടിയ സ്ഥലം അൽടായിയുമാകുന്നു. മംഗോളിയൻ പീഠഭൂമി മംഗോളിയ, ചൈന, റഷ്യ എന്നീ രാജ്യങ്ങളിലായി കിടക്കുന്നു.

## അവലംബം
# മാർച്ച് 25

**ഇംഗ്ലീഷ് വിലാസം**

ഗ്രിഗോറിയൻ കലണ്ടർ പ്രകാരം **മാർച്ച് 25** വർഷത്തിലെ 84 (അധിവർഷത്തിൽ 85)-ാം ദിനമാണ്.

## ചരിത്രസംഭവങ്ങൾ

* 1655 - ക്രിസ്റ്റ്യൻ ഹൈജൻസ്, ശനിയുടെ ഏറ്റവും വലിയ ഉപഗ്രഹമായ ടൈറ്റനെ‍ കണ്ടെത്തി.
* 1971 - പാകിസ്താൻ പട്ടാളം, കിഴക്കൻ പാകിസ്താനെതിരെ (ഇന്നത്തെ ബംഗ്ലാദേശ്) ഓപ്പറേഷൻ സെർച്ച്‌ലൈറ്റ് എന്ന സൈനികാ‍ക്രമണം ആരംഭിച്ചു.
* 1995 - വിക്കിവിക്കിവെബ് എന്ന ആദ്യ വിക്കി, വാർഡ് കണ്ണിങ്ഹാം പുറത്തിറക്കി.

# ജന്മദിനങ്ങൾ

* മാർച്ച് 25 - അരിത ഫ്രാങ്ക്ലിൻ, ഒരു അമേരിക്കൻ ഗായികയും ഗാനരചയിതാവും സംഗീതജ്ഞയുമാണ്

## ചരമങ്ങൾ

2008 - നാടകാചാര്യൻ കെ.ടി മുഹമ്മദ് അന്തരിച്ചു.

## മറ്റു പ്രത്യേകതകൾ
# വിക്കി

**ഇംഗ്ലീഷ് വിലാസം**

ഏതൊരു ഉപയോക്താവിനും വിവരങ്ങൾ കൂട്ടിച്ചേർക്കാനും, നീക്കം ചെയ്യാനും, മാറ്റംവരുത്താനുമുള്ള സ്വാതന്ത്ര്യവും സൗകര്യവും നൽകുന്ന വെ‌ബ്‌സൈ‌റ്റുകളെയാണ് **വിക്കി** എന്ന വാക്കുകൊണ്ടുദ്ദേശിക്കുന്നത്. വളരെ എളുപ്പത്തിൽ വിവരങ്ങൾ ചേർക്കാം എന്നതിനാൽ, കൂട്ടായ്മയിലൂടെ രചനകൾനടത്താനുള്ള ഒരു മികച്ച ഉപാധി ആയി വിക്കികൾ മാറിയിട്ടുണ്ട്. വിക്കിപീഡിയ ഇതിനുള്ള മികച്ച ഉദാഹരണമാണ്. ഇത്തരത്തിൽ കൂട്ടായ്മയിലൂടെ കുറിപ്പുകളും ലേഖനങ്ങളും മറ്റുള്ള രചനകളും നടത്തുന്നതിനുള്ള സൗകര്യം നൽകുന്ന സോഫ്റ്റ്‌വെയറുകളെ കുറിക്കാനും വിക്കി എന്ന വാക്കു ഉപയോഗിക്കാറുണ്ട്. സോഫ്റ്റ്‌വെയർ രംഗത്ത്‌ കൂട്ടായ്മയുടെ പുതിയ മാനങ്ങൾ നൽകുകയാണ് വിക്കി എന്ന ആശയം. ഒരു കൂട്ടം ഉപയോക്താക്കളാണ്‌ ഇത്തരം ലേഖന സമുച്ചയം സാധാരണയായി രചിക്കുന്നത്‌. വിക്കിപ്പീഡിയയാണ്‌ ഇന്നുള്ള ഏറ്റവും വലിയ വിക്കി.

## ചരിത്രം

വാർഡ്‌ കനിംഹാം എന്ന പോർട്ട്‌ലാൻഡുകാരനാണ്‌ വിക്കി എന്ന ആശയത്തിനും, സോഫ്റ്റ്‌വെയറിനും അടിത്തറയിട്ടത്‌. 1994 ഇൽ അദ്ദേഹം വികസിപ്പിച്ചെടുത്ത വിക്കിവിക്കിവെബ് എന്ന സോഫ്റ്റ്‌വെയറാണ് വിക്കി എന്ന ആശയത്തിന് തുടക്കമിട്ടത്. 1995 മാർച്ച് 25 ന് അദ്ദേഹം ഇത് c2.com എന്ന ഇന്റർനെറ്റ് സൈറ്റിൽ ഇൻസ്റ്റാൾചെയ്തു.

### പേരിനു പിന്നിൽ

വികി വിക്കി ഹോണോലുലു വിമാനത്തവളത്തിൽ
കനിംഹാം തന്നെയാണ് വിക്കി എന്ന പേര് നിർദ്ദേശിച്ചത്. ഹോണോലുലു വിമാനത്താവളത്തിലെ ടെർമിനലുകളെ ബന്ധിപ്പിച്ചുകൊണ്ട് ഓടിയിരുന്ന വിക്കിവിക്കി ചാൻസ് ആർ.ടി 52 എന്ന ബസ്സ് സർവ്വീസിനെകുറിച്ച് അവിടുത്തെ ഒരു തൊഴിലാളി പറഞ്ഞതിനെ ഓർത്തായിരുന്നു ഈ പേരിടൽ. ഹവായിയൻ ഭാഷയിൽ വിക്കി എന്നാൽ വേഗത്തിൽ എന്നാണ് അർത്ഥം. "What I Know Is" എന്നതിന്റെ ചുരുക്കെഴുത്തായും വിക്കിയെ കരുതാറുണ്ട്. എന്നാൽ യഥാർഥത്തിൽ പേരിട്ടശേഷം ഇങ്ങനെ ഒരു പൂർണ്ണരൂപം കണ്ടെത്തുകയായിരുന്നു.

## പ്രധാന സ്വഭാവങ്ങൾ

ലളിതമായ മാർക്കപ്പുകളുപയോഗിച്ചാണ് വിക്കി പേജുകൾ രചിക്കപ്പെടുന്നത് എന്നതിനാൽ ഏവർക്കും ഇതിൽ പങ്കാളിയാകാൻ കഴിയുന്നു. എച്ച്.ടി.എം.എൽ മാർക്കപ്പിനെ സാധാരണ വിക്കികൾ പൂർണ്ണമായും പിന്തുണയ്ക്കാറുണ്ട്. എങ്കിലും പൊതുവേ ഉപയോഗിക്കപ്പെടുന്ന മാർക്കപ്പകൾ അതിലും ലളിതമാണ്. വിക്കി പേജുകൾ രചിക്കാനോ, മാറ്റങ്ങൾ വരുത്താനോ, വെബ് ബ്രൌസർ ഒഴികെ മറ്റൊരു സോഫ്റ്റ്‌വെയറും വേണ്ട എന്നതാണ് ഇതിന്റെ പ്രധാന ആകർഷണം. വിക്കി പേജുകൾ സാധാരണ പരസ്പരം ഹൈപ്പർലിങ്കുകളിലൂടെ ശക്തമായി ബന്ധിക്കപ്പെട്ടിരിക്കും.
സാധാരണയായി ഏതു വായനക്കാരനും വിവരങ്ങളിൽ മാറ്റംവരുത്താനുള്ള സൗകര്യം വിക്കി പേജുകൾ നൽകാറുണ്ട്. എങ്കിലും ചില വിക്കി പേജുകളിൽ ഇത് റജിസ്റ്റർ ചെയ്ത ഉപയോക്താക്കൾക്കുമാത്രമായി ചുരുക്കാറുണ്ട്. വിക്കി പേജുകളിൽ വരുത്തുന്ന മാറ്റങ്ങളൊക്കെ അപ്പപ്പോൾ തന്നെ പ്രാബല്യത്തിൽ വരും.

## വിക്കിസൈറ്റുകൾ മലയാളത്തിൽ

വിക്കി സോഫ്ട് വെയറിൽ പ്രവർത്തിക്കുന്ന അനേകം സൈറ്റുകളുണ്ട്. ഏറ്റവും മുന്നിൽ നിൽകുന്നത് വിക്കിപീഡിയയും വിക്കിമീഡിയയുടെ അനുബന്ധ സൈറ്റുകളുമാണ്. മലയാളത്തിൽ വിക്കി ഉപയോഗിച്ചു പ്രവർത്തിച്ചു കൊണ്ടിരിക്കുന്ന സൈറ്റുകൾ താഴെ പറയുന്നവയാണ്.

* മലയാളം വിക്കിപീഡിയ
* വിക്കി ഡിക്ഷ്ണറി
* ചൊല്ലുകൾ
* ഗ്രന്ഥശാല
* വിക്കിപാഠശാല
* വിക്കിസർവകലാശാല
* സ്കൂൾവിക്കി
* സ്വതന്ത്ര മലയാളം കമ്പ്യൂട്ടിങ്ങ് വിക്കി Archived 2013-09-12 at the Wayback Machine
* സർവ്വവിജ്ഞാനകോശം Archived 2010-10-13 at the Wayback Machine
* മലയാളം കമ്പ്യൂട്ടിങ് Archived 2008-10-07 at the Wayback Machine
* പൂങ്കാവനം Archived 2016-01-10 at the Wayback Machine
* പരിഷത്ത് വിക്കി

## പുറമെയുള്ള കണ്ണികൾ

* മീഡിയാവിക്കി സൈറ്റ്

* മീഡിയാവിക്കിയുടെ മലയാളം പേജ്

* ഫേസ്ബുക്ക് പേജ്
* മലയാളം സൈറ്റുകളുടെ പട്ടിക

* മറ്റു ഭാഷാസൈറ്റുകളുടെ പട്ടിക

* വിക്കി സോഫ്ട് വെയർ ഡൌൺലോഡ്